kardosdrur/scandi-wiki huggingface dataset:
Giuseppe Arcimboldo

Giuseppe Arcimboldo (også stavet Arcimboldi; født 1527 i Milano, Italien, død 11. juli 1593 samme sted) var en italiensk arkitekt, ingeniør og maler kendt for fantasifulde portræthoveder skabt af objekter som frugt, grøntsager, blomster, fisk og bøger. Han malede objekter så de formede et portræt. Delene er symbolske for helheden. "Il Bibliotecario" er fx lavet af bøger og "Flora" af blomster. På denne måde har han malet serien De fire årstider og serien De fire elementer. Arcimboldo var et renæssancemenneske, der var lige så velegnet til skulptur, videnskab, arkitektur og tøjdesign, som til maleri. I 1562 blev han hofmaler og portrætterede den tysk-romerske kejser Maximilian 2. og hans søn Rudolf 2.

Arcimboldo blev født i Milano som søn af en maler, som arbejdede ved Duomo di Milano. Han er kendt for serien Historier af Katarina af Alexandria, glasmalerierne i Duomo. I 1556 arbejdede han med Giuseppe Meda på freskoerne i Monza-katedralen.

I 1562 blev han hofportrættør for Maximilian 2. i Habsburghoffet i Wien, og senere, for sønnen Rudolf 2. ved hoffet i Prag. Begge værdsatte Arcimboldos usædvanlige portrætter.

Han var også hofdekoratør, kostumedesigner og kunstekspert. Hans tidlig præ-surrealistisk portrætskildringer, blev meget kopieret af hans samtidige. Det gjorde det vanskeligt at skelne hans værker fra efterlignerne. Arcimboldos værker er alt andet end glemt.

Mange af hans værker blev stjålet fra Rudolf 2.s samlinger af svenske plyndringsmænd i Prag i 1648 under Trediveårskrigen, efter en ordre fra Kristina af Sverige.

Hans værker findes i Wiens Kunsthistorisches Museum og Habsburg Schloss Ambras i Innsbruck, Louvre i Paris, såvel som talrige museer i Sverige. I Italien findes flere af hans værker i Cremona, Brescia og Uffizi i Firenze. Wadsworth Atheneum i Hartford, Connecticut, Denver Art Museum i Denver, Colorado og Candie Museum i Guernsey ejer også hans værker.

Galleri

Eksterne henvisninger 

Malere fra Italien
Manieristiske malere
Personer fra Milano
Mariann Nørgaard

Mariann Nørgaard (født 29. oktober 1961 i Øster Hurup) er en dansk lærer og politiker, der siden 1993 har været medlem af Aalborg Byråd, valgt for Venstre.

Efter at have arbejdet indenfor ejendomsbranchen, bl.a. i Spar Nord og eurodan-huse, blev hun i 1992 uddannet lærer og blev ansat ved Klarup Skole. I 1993 blev hun valgt til Aalborg Byråd. I perioden fra 2002 til 2006 var hun rådmand for forsyningsvirksomhederne, og fra 2006 til 2009 var hun rådmand for teknik og miljø og blev genvalgt i år 2009. 

Medlemmer af Aalborg Byråd
Kommunalbestyrelsesmedlemmer fra Venstre
Rådmænd i Aalborg
Lærere fra Danmark
Danskere i 1900-tallet
Danskere i 2000-tallet
Personer fra Mariagerfjord Kommune
Hämeenmaa-klassen

Hämeenmaa-klassen () er en klasse af minelæggere i den finske flåde og består af to enheder.

Skibene har et stålskrog og overbygningen er lavet af en stållegering. Klassen har en en ICE-1A-klassifikation og kan dermed bryde is året rundt. Designet er det første forsøg på at benytte stealth teknologi i den finske flåde.

I en krisesituation er Hämeenmaa-klassens primære opgave minelægning, men skibene er også i stand til at fungere som eskorte-, transport- og depotskibe.

Historie 
Kontrakten om konstruktionen af Hämeenmaa-klassen blev oprindeligt tildelt værftet Wärtsilä Meriteollisuus, men på grund af værftets konkurs overgik kontrakten til Hollming-værftet. Omvæltningerne i den finske skibsbygningsindustri stoppede ikke der. I starten af 1992 fusionerede værfterne Hollming og Rauma Yards til et nyt værft, Finnyards.

Modernisering 
Begge skibe blev moderniseret i perioden 2006-2008. Formålet med moderniseringen var først og fremmest at opgradere skibenes udstyr til at et moderne niveau, men dermed også til at gøre skibene i stand til at deltage i internationale operationer, hovedsagelig EU-operationer. De er udstyret med våbensystemer fra de udfasede Tuuli-klasse luftpudebåde. Dette omfatter Umkhonto SAM-systemet. CEROS ildledelsessystemet, TRS3D16ES luftvarslingsradaren, samt Kongsberg ST2400 VDS-systemet samt SS2030 sonaren.

Hämeenmaa var færdig med opgraderingen den 13. april 2007. Uusimaa blev afleveret fra værftet den 26 oktober 2007. Hämeenmaa og Uusimaa foretog derefter søprøver indtil udgangen af 2008, hvor begge enheder blev erklæret operationelle.

Skibe i klassen

Referencer, kilder og eksterne links 

 Suomen merivoimat: Hämeenmaa-klassen  (hentet 17/11-09)
 Suomen merivoimat: Opgradering af Hämeenmaa-klassen  (hentet 17/11-09)
 Shipspotting.com

Krigsskibe fra Finland
Minelæggere
James Sampson

James Sampson (født 17. november 1970 i Lynwood, Californien) er en amerikansk-dansk sanger, der slog igennem da han i 2001 vandt talentkonkurrencen Stjerne for en aften på DR1. I 2002 udgav han debutalbummet James på Sony Music, der solgte 95.000 eksemplarer. Blot ni måneder senere udkom All I Want, der solgte 40.000 eksemplarer.

Sampson flyttede til Danmark i 1999 efter at have mødt sin danske kone Evy, der arbejdede som au pair.

Han deltog i 2007 i Dansk Melodi Grand Prix med "Say You Love Me", der fik en andenplads. Siden 2009 har han turneret med Bob Ricketts' orkester.

Tidligere var James musiklærer på Asgård Skole i Køge.

I 2015 deltog James Sampson i Vild med dans, hvor hans partner var Mie Moltke. James røg ud af programmet i afsnit ni, efter at havde været i om-dans mod Søs Egelind.

Diskografi 
 James (Sony/Epic, 2002)
 All I Want (Sony/Epic, 2002)
 Don't Give Up (CMC, 2004)
 The Best of Me: Past and Present (CMC, opsamling, 2007)

Kilder

Eksterne henvisninger 

 James Sampson på bandlist.dk
 

Sangere fra Danmark
Personer fra Californien
Deltagere ved Dansk Melodi Grand Prix 2007
Curt Sørensen (politiker)

Curt Sørensen (født 29. februar 1956) er en dansk politiker, der fra 2010 til 2013 var borgmester i Svendborg Kommune, valgt for Socialdemokraterne.

Sørensen blev i 1994 uddannet cand.phil. i nordisk sprog og litteratur fra Odense Universitet. Han har efterfølgende bl.a. arbejdet som timelærer ved Mulernes Legatskole, adjunkt ved Skårup Statsseminarium og som leder af Center for Frivilligt Socialt Arbejde. Siden 2001 har han været selvstændig med konsulentvirksomheden Freecomm.

Han har været medlem af Svendborg Byråd siden 2006.

Curt Sørensen er bosat på Thurø.

Eksterne henvisninger 
 Curt Sørensens hjemmeside 

Personer fra Fyn
Borgmestre i Svendborg
Borgmestre fra Socialdemokraterne
Tidligere borgmestre fra Danmark
Harum Scarum

Harum Scarum er en amerikansk film fra 1965. Filmen, hvis hovedrolle blev spillet af Elvis Presley, blev produceret af Sam Katzman på MGM og havde Gene Nelson som instruktør.

Filmen blev indspillet fra 15. marts til 19. april 1965 og havde premiere den 24. november 1965 i Los Angeles. Den havde dansk premiere den 21. marts 1966.

Harum Scarum var den 19. i rækken af film med Elvis Presley. Filmen, hvis manuskript blev skrevet af Gerald Drayson Adams, handler om en sanger og filmstjerne, der under en turne i Mellemøsten bliver kidnappet og dermed en vigtig brik i et komplot mod kongen. Sammen med kongens kønne datter får han dog afværget mordet, og får som tak for sin indsats prinsessens hånd.

Harum Scarum blev optaget på Iverson Ranch, Chatsworth, Los Angeles og i MGM's studier i Hollywood.

Her i Europa blev filmen lanceret som Harem Holiday, og den danske titel på Harum Scarum var Elvis i haremet.

Musik 
Harum Scarum havde en titelmelodi, – men kun i Europa, hvor filmen som nævnt blev lanceret som Harem Holiday. Herudover var der yderligere 10 sange i filmen, alle indspillet i Nashville i dagene 24. – 26. februar 1965. Soundtracket blev udgivet i oktober 1965 på en LP-plade med titlen Harum Scarum.

De i alt 11 sange på LP'en var:

Side 1 
 "Harem Holiday" (Peter Andreoli – Vince Poncia) 
 "My Desert Serenade" (Stanley J. Gelber) 
 "Go East Young Man" (Bill Giant, Bernie Baum, Florence Kaye) 
 "Mirage" (Joy Byers) 
 "Kismet" (Sid Tepper, Roy C. Bennett)

Side 2 
 "Shake That Tambourine" (Bill Giant, Bernie Baum, Florence Kaye) 
 "Hey Little Girl" (Bill Giant, Bernie Baum, Florence Kaye) 
 "Golden Coins" (Bill Giant, Bernie Baum, Florence Kaye) 
 "So Close Yet So Far" (Joy Byers) 
 "Animal Instinct" (Bill Giant, Bernie Baum, Florence Kaye) 
 "Wisdom Of The Ages" (Bill Giant, Bernie Baum, Florence Kaye)

Andet 
Til trods for et særdeles tyndt manuskript fik Elvis Presley 1 million dollars for sin medvirken i filmen, – den højeste sum han opnåede for medvirken i nogen af hans mange film.

Eksterne henvisninger 
 

Elvis Presley-film
Amerikanske film fra 1965
Musicalfilm fra USA
Mimi Rogers

Mimi Rogers (oprindeligt Miriam Spickler, født 27. januar 1956 i Coral Gables, Florida) er en amerikansk skuespillerinde.

Karriere 

Rogers' gennembrud var i en rolle overfor Tom Berenger i Someone to Watch Over Me (1987). Hendes karriere har overvejende været koncentreret omkring uafhængige filmselskaber udenfor Hollywood. Blandt andet i The Rapture (1991), Dark Horse (1992), og i Full Body Massage (1995). Stadig har en del af hendes arbejde været i Hollywoodregi. som i sci-fi filmen, Lost in Space (1998) og tv-serien The X-Files (1998-1999) i rollen som Diana Fowley. Hun spillede moderen til Vanessa Kensington (Elizabeth Hurley) i Austin Powers: International Man of Mystery (1997). Og i den sidste sæson af Dawson's Creek (1998) spillede hun mor til Jen Lindley (Michelle Williams). I 2006 medvirkede hun i en Fox sitcom, ved navn The Loop.

Hun poserede nøgen i og på forsiden af Playboy magazine i marts 1993-udgaven.

Privatliv 
Mimi Rogers, oprindelig Miriam Spickler blev født i Coral Gables i Florida. Datter af Philip J. Spickler, civil ingeniør.

Faren, der var Jøde og moren som var episcopalianer, blev medlemmer af Scientology kirken. 

Mimi Rogers første mand, Jim Rogers , var også Scientolog. De blev gift i 1977 og skilt igen i 1980. Hendes andet ægteskab, med Tom Cruise; varede fra 1987 til 1990,. Hun introducerede Cruise til Scientology. Hun introducerede andre til kirken, heriblandt Sonny Bono. Hun forlod selv senere Scientology. 
I 2003, giftede hun sig med produceren Chris Ciaffa; De har sammen fået børnene, Lucy (1995) og Charles (2001).

Filmografi

Film 
 Blue Skies Again (1983)
 Gung Ho (1986)
 Street Smart (1987)
 Someone to Watch Over Me (1987)
 The Mighty Quinn (1989)
 Hider in the House (1989)
 Dimenticare Palermo (1990)
 Desperate Hours (1990)
 The Doors (1991)
 Wedlock (1991)
 The Rapture (1991)
 White Sands (1992)
 Dark Horse (1992)
 Shooting Elizabeth (1992)
 Monkey Trouble (1994)
 Reflections on a Crime (1994)
 Killer (1994)
 The Beast (1995) (stemme)
 Far from Home: The Adventures of Yellow Dog (1995)
 Little White Lies (1996)
 Trees Lounge (1996)
 The Mirror Has Two Faces (1996)
 Austin Powers: International Man of Mystery (1997)
 Lost in Space (1998)
 Seven Girlfriends (1999)
 Ginger Snaps (2000)
 The Upgrade (2000)
 Cruel Intentions 2 (2000) (video)
 Dumb and Dumberer: When Harry met Lloyd (2003)
 The Gunman (2004)
 Seeing Other People (2004)
 The Door in the Floor (2004)
 Dancing in Twilight (2005)
 Penny Dreadful (2006)
 Big Nothing (2006)
 Frozen Kiss (2009)
 Falling Up (2009)

Referencer

Eksterne henvisninger 

 

Skuespillere fra USA
Despite

Despite er et thrash metal-band der blev dannet i 1998 i Göteborg, Sverige af Timmy Leng og Fredrik Meister.

Bandet skrev kontrakt med pladeselskabet Tractor Productions og udgav i 2009 deres debutalbum ”In Your Despite”.

Medlemmer

Nuværende medlemmer 
 Alex Losbäck Holstad – Vokal
 Timmy Leng – Guitar
 Oscar Nilsson – Trommer

Tidligere medlemmer 
 John Lidén – Guitar
 Joseph Astorga – Trommer
 Fredrik Meister – Bas
 Johan Sporre – Guitar

Diskografi

Studiealbums 
 2009: In Your Despite
 2010: Clenched
 2016: Synergi

Eksterne henvisninger 
 Despite  på MySpace

Fodnoter 

Metalgrupper fra Sverige
Musikgrupper fra 1998
Erik Poulsen (Randers-politiker)

Erik Poulsen (født 14. juli 1951 i Randers) er en dansk pædagog og politiker, der fra 1. januar 2010 var byrådsmedlem i Randers Kommune, valgt for Socialistisk Folkeparti, men senere blev løsgænger.

Efter kommunalvalget i 2009 lykkedes det Erik Poulsen at skabe et flertal for ham som borgmester gennem en konstituering med de borgerlige partier, men Kasper Fuhr Christensen, der også var kommende byrådsmedlem for SF, fortrød og indgik efterfølgende en konstituering med Socialdemokraterne og Beboerlisten, hvilket betød at Henning Jensen Nyhuus fortsatte som borgmester. Erik Poulsen meldte sig derefter ud af SF.

Siden 1986 havde Erik Poulsen været leder af institituionerne Hørhaven og Fiskergården i Randers.

Han var også partiets spidskandidat ved valget i 2005, men blev ikke valgt ind.

Eksterne henvisninger 
 Erik Poulsens hjemmeside

Referencer 

Politikere fra SF
Personer fra Randers
Medlemmer af Randers Byråd
Pædagoger fra Danmark
Kjeld Rahbæk Møller

Kjeld Rahbæk Møller (25. marts 1938 i Nakskov – 7. april 2010) var en dansk fysiker og politiker, der var medlem af Folketinget, valgt for Socialistisk Folkeparti i Søndre Storkreds fra 1979 til 1998.

Møller blev uddannet mag.scient. i fysik fra Københavns Universitet i 1964 og studerede også ved Moskvas Universitet og California Institute of Technology. Fra 1970 til 1999 var han lektor ved Danmarks Ingeniørakademi, der senere blev til Danmarks Tekniske Universitet. Fra 1998 til 1999 var han direktør for Universitets Innovation. 

Hans politiske karriere begyndte i 1974, da han blev medlem af SF's hovedbestyrelse. Han blev opstillet til Folketinget første gang i Nørrebrokredsen i 1977, men opnåede først valg som kandidat i Rådhuskredsen i 1979. Fra 1986 var han opstillet i Sundbykredsen og i Amagerkredsen fra 1990. Han var medlem af Folketinget fra 23. oktober 1979 til 10. marts 1998 og var blandt andet formand for Forskningsudvalget fra 1986.

Kilder 
 Folketingets biografi af Kjeld Rahbæk Møller
 Nekrolog over Kjeld Rahbæk Møller, tidligere MF for SF

Eksterne henvisninger 
 

Fysikere fra Danmark
Tidligere folketingsmedlemmer fra SF
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Winni Grosbøll

Winni Aakermann Grosbøll (født 16. september 1976 på Bornholm) er en dansk lektor og politiker, der var borgmester i Bornholms Kommune fra 1. januar 2010 til 31. december 2020, valgt for Socialdemokraterne. 

Grosbøll blev student fra Bornholms Gymnasium i 1995 og er uddannet cand.mag. i historie og samfundsfag fra Københavns Universitet.
I 2005 blev hun lærer på Bornholms Gymnasium. 
Hun har tre børn og bor i Rønne.
Grosbøll blev politisk aktiv i DSU i 1992 og har bl.a. været amtsformand for organisationen på Bornholm samt siddet i dens hovedbestyrelse. Hun blev opstillet som spidskandidat til kommunalvalget 2009 og blev borgmester efter en konstituering med Venstre, Dansk Folkeparti og Borgerlisten.

6. november 2020 meddelte Winni Grosbøll, at hun trækker sig fra posten som borgmester ved årsskiftet 2020-21 for at tiltræde stillingen som direktør ved Friluftsrådet.

Grosbøll er blandt de mest citerede borgmestre i Danmark.

Danmarks populæreste borgmester 
Ifølge en måling lavet i 2017 af analysebureauet, Voxmeter, er Winni Grosbøll den mest populære borgmester i Danmark, og hun er ligeledes i 2016 den tredje mest citerede politiker i danske medier.

Folkemødet    
Winni Grosbøll har siden det bornholmske folkemødes start spillet en fremtrædende rolle og i november 2018 blev hun tildelt posten som konstitueret formand for folkemødet efter den afgående formand og forhenværende direktør i Akademikernes A-Kasse, Michael Valentin. Det blev imidlertid ikke til så lang tid som konstitueret folkemødeformand for Grosbøll, der blev afløst på posten af tidligere minister og nuværende formand i Rådet for socialt udsatte, Jann Sjursen, i marts 2019.

Referencer

Eksterne henvisninger 

 Winni Grosbølls hjemmeside 

Borgmestre fra Socialdemokraterne
Borgmestre i Bornholms Regionskommune
Personer fra Bornholm
Tidligere borgmestre fra Danmark
Kvindelige borgmestre
Lektorer fra Danmark
Personer i Kraks Blå Bog
Iver Enevoldsen

Iver Enevoldsen (født 6. december 1951) er en dansk kommunalpolitiker og var borgmester for Ringkøbing-Skjern Kommune fra 2010-2017, valgt for Venstre. Han er forhenværende borgmester i Holmsland Kommune fra 1998-2006, valgt for en lokaliste.

Politisk karriere 
Enevoldsen blev indvalgt i kommunalbestyrelsen i den daværende Holmsland Kommune i 1982 for en lokalliste. Han var formand for teknisk udvalg frem til 1998, hvor han blev borgmester. Enevoldsen fortsatte som borgmester for lokallisten frem til kommunesammenlægningen i 2007, men blev allerede fra 2005 indvalgt i sammenlægningsudvalget i Ringkøbing-Skjern Kommune for Venstre.

I 2008 meddelte daværende borgmester i Ringkøbing-Skjern Kommune, Torben Nørregaard (V), at han ikke genopstillede ved det kommende kommunalvalg i 2009. Enevoldsen vandt i begyndelsen af februar 2009 en urafstemning i Venstres kommuneforening blandt 1.000 deltagere mellem i alt syv kandidater, og var hermed valgt som borgmesterkandidat ved kommunalvalget i november 2009.

Ved kommunalvalget den 17. november 2009 gik Venstre 4,6 % tilbage, men opretholdte dog sit absolutte flertal med 52,5 % af stemmerne. 

Ved kommunalvalget i 2013 gik Venstre markant tilbage til kun 44,9 % af stemmerne, og mistede hermed sit absolutte flertal. Med 1998 personlige stemmer blev Enevoldsen nr. 1, men skarpt forfulgt med blot 31 færre stemmer af Kristian Andersen (KD), der efter valget forsøgte at samle opbakning bag sig som borgmester. Enevoldsen afværgede kupforsøget med støtte fra Dansk Folkeparti, og kunne fortsætte som borgmester.

I oktober 2015 meddelt Enevoldsen, at han ikke genopstiller ved den kommende kommunalvalg i 2017.

Erhvervskarriere 
Enevoldsen er bankuddannet fra Ringkjøbings Landbobanks afdeling i Hvide Sande i 1969, og han fortsatte som bankrådgiver frem til 1998, hvorefter han tiltrådte posten som borgmester i Holmsland Kommune. De sidste ti år i banken var han leder af afdelingen i Hvide Sande.

Familie 
Iver Enevoldsen er søn af tidligere borgmester og sognerådsformand i Holmsland Kommune, Kristian Enevoldsen.

Referencer 

Borgmestre fra Venstre
Tidligere borgmestre fra Danmark
Bankfolk fra Danmark
Jørn Pedersen

Jørn Pedersen kan referere til følgende personer:
 Jørn Pedersen (Socialdemokraterne) – tidligere folketingsmedlem (S)
 Jørn Pedersen (Venstre) – borgmester i Kolding Kommune (V)
Jørn Pedersen (Venstre)

Jørn Pedersen (født 18. april 1968 i Sønder Stenderup) er en tidligere dansk politiker, der fra 2010 - 2021 var borgmester i Kolding. Han var medlem af byrådet fra 2005 - 2021, valgt for Venstre. Efter byrådsvalget i 2009 indgik Venstre, Dansk Folkeparti, Det Konservative Folkeparti og Det Radikale Venstre en konstitueringsaftale.

Politik og erhverv 
Jørn Pedersen har fuldført forskellige uddannelser, bl.a. retorik, voksenpædagogik, virksomhedsøkonomi og erhvervsret og har en diplomuddannelse i ledelse. Desuden har han arbejdet som kontaktchef hos Incite og været centerchef ved Kolding Storcenter.

Liste over udvalgte tidligere politiske poster:
 Formand for Økonomiudvalget
 Formand for Beredskabskommisionen
 Kredsrådet for Sydøstjyllands Politikreds
 Formand for den kommunale valgbestyrelse
 Bestyrelsesmedlem i Kolding Erhvervsråd
 Repræsentantskabet for Syddansk Universitet
 Bestyrelsen for Kolding Handelsråd
 Bestyrelsen for Trekant Områdets Affaldsselskab
 Formand for Trekantområde Danmark
 Medlem af hjemmeværnets distriktsudvalg

Private forhold 
Han er født i Hanstholm, opvokset i Sønder Stenderup, boet 10 år i Kolding, men er nu bosiddende i Vester Nebel, med sin kone Ellen og har 3 børn.Han kan lide at gå på jagt, samt motionere, og har gennemført 7 marathon løb siden oktober 2001. Han har modtaget Dronningens fortjenstmedalje, Ridderkorset og det frivillige beredskabs fortjensmedalje.

Liste over job og private tillidshverv:
 Udviklingsdirektør i Vision Estate
 Selvstændig forretningsudvikling Vision Estate
 Medlem Lion Kolding
 Formand for Erhvervsakademi Kolding
 Formand for CCTV Nordic A/S
 Næstformand i Erhvervsklubben Kolding, Handel & Håndværk
 Bestyrelsesmedlem i Kolding & Omegns Biavlerforening
 Bestyrelsesmedlem i Slotssøbadet
 Bestyrelsessuppleant og repræsentantskabsmedlem i Alm. Brand
 Bestyrelsesmedlem i Blue Kolding
 Bestyrelsesmedlem i Danva
 Medlem af VL-gruppe 30
 Medlem af Kolding Flisepudserlaug af 1985

Eksterne henvisninger 

 Jørn Pedersens hjemmeside

Referencer 

Modtagere af Fortjenstmedaljen
Borgmestre i Kolding
Borgmestre fra Venstre
Borgmestre i Danmark 2018-2021
Personer i Kraks Blå Bog
Benzon

Benzon har flere betydninger:

 Benzon/Bentzon – nogle danske adelige og borgerlige slægter
 Benzon – tidligere navn for hovedgården Sostrup
 Stamhuset Benzon
Curt Sørensen

Curt Sørensen er navnet på flere personer:

 Curt Sørensen (politiker)
 Curt Sørensen (politolog)
Yellowish

Med flyvske tanker og blikket rettet ned mod skoene åbner den århusianske kvartet Yellowish op for en æske fyldt med fabulerende og drømmende indie-pop stærkt inspireret af slut-80'ernes og start-90'ernes britiske shoegazer-scene, selvom gruppens numre dog ofte afvikles i et lidt mindre adstadigt tempo end forgængernes.

Det naturlige midtpunkt i lydbilledet er de to nænsomt placerede sangere Laura Noszcyks og Aage Hedensteds overlappende vokaler, der som to elskende i sommernatten dybt opslugte smyger sig omkring hinanden, og skaber et rum, man med stor fornøjelse lader sig glide helt ind i.

I 2004 udsendte gruppen deres første album Solid Ground. Det blev i 2006 fulgt af This Is My Direction.

Diskografi

Albums 
 2004: Solid Ground
 2006: So Bright

Eksterne henvisninger 
 
 Yellowish  på DRs musikleksikon

Fra DR's Musikleksikon
Rockgrupper fra Danmark